BLOG POST Pasti ada Peluang Keemasan Di Sebalik Setiap Cabaran Oleh Ahmed Bin Sulayem, Pengerusi Eksekutif dan Ketua Pegawai Eksekutif, DMCC Sudah lebih lapan tahun berlalu sejak DMCC melancarkan duit syiling emas bullion pertama Emiriyah Arab Bersatu. Diukir dengan potret Presiden, Yang Mulia Syeikh Khalifa bin Zayed Al Nahyan di satu bahagian dan di belakang koin itu pula menampilkan Burj Khalifa iaitu ikon negara kita yang tinggi melangit. Jelas terbukti, ia adalah salah satu simbol kehebatan yang paling dikenali di seluruh dunia. Kali ini, DMCC melancarkan duit syiling kedua yang memaparkan potret Yang Mulia Sheikh Mohammed bin Rashid Al Maktoum, Naib Presiden dan Perdana Menteri UAE dan Pemerintah Dubai, kali ini bersama simbol yang sama sinonimnya iaitu Pulau Palm Jumeirah. Dicetak oleh kilang Switzerland, Argor-Heraeus, ahli yang diakreditasi oleh standard DMCC, Dubai Good Delivery (DGD), kedua-dua syiling itu diperakui sebagai 99,99% (24 karat) dan direka dan dilancarkan untuk meraikan kepemimpinan berwawasan negara kita. Pada masa yang sama, ia juga sebagai tanda kejayaan Dubai menjadi salah satu hab perdagangan emas utama di dunia. Dalam kapasiti saya sebagai ketua eksekutif, apabila saya menceritakan kisah DMCC, sudah semestinya saya akan menyebut tentang peranan penting yang dimainkan oleh emas dalam proses pembangunan kami dan menyampaikan penghargaan kepada semua pihak yang membantu menjadikan Dubai sebagai pusat global sebenar untuk logam berharga ini. Hari ini, kita berdiri bersama-sama mengharungi krisis global yang lebih besar. Namun, dalam setiap cabaran, pasti ada peluang keemasan. Walaupun emas dianggap sebagai komoditi berharga selama lebih dari dua setengah ribu tahun, hanya baru-baru ini ia menjadi pelaburan strategik bagi institusi dalam masa turun naik ekonomi. Walaupun pengguna swasta sudah lama melabur dalam perhiasan emas, pencetakan duit syiling bullion moden hanya bermula pada tahun 1967 dengan Krugerrand Afrika Selatan. Sejak saat itu, beberapa negara mengeluarkan duit syiling bullion masing-masing, setiap satu berbeza-beza dari segi kehalusan dan beratnya. Namun, setiap satu memberikan peluang kepada individu untuk melabur dan mengelakkan risiko jika berlaku ketidakstabilan pasaran yang serius. Bersatu di belakang simbol umum, setiap duit syiling bullion nasional menampilkan gambar yang sama penting seperti Burj Khalifa atau Pulau Palm Jumeirah, seperti Panda Emas China, Filharmonik Vienna Austria atau Daun Maple Kanada. Dalam setiap kes, warganegara diberi peluang untuk melabur, dengan mempelbagaikan pelaburan mereka sendiri sambil menyokong negara masing-masing sepanjang proses itu. Walaupun ada penduduk UAE yang bukan warganegara, saya percaya semua ekspatriat sudah cukup lama tinggal di sini untuk memanggil negara ini sebagai rumah mereka, sama-sama bersatu hati dengan kita, mempercayai konsep masyarakat
BLOG POST tanpa sempadan, memberi peluang kepada semua bangsa dan agama untuk hidup secara harmoni. Sekiranya saya dapat menyuarakan sentimen yang dikemukakan oleh Yang Mulia Sheikh Mohamed bin Zayed Al Nahyan, Putera Mahkota Abu Dhabi dan Timbalan Panglima Tertinggi Angkatan Bersenjata UAE pada permulaan wabak ini, "Kami berharap dan saya berharap secara peribadi, penduduk di UAE dapat merasakan negara ini sebagai rumah kedua mereka." Walaupun keadaan semasa kelihatan menakutkan, Duit Syiling Emas Bullion UAE mewakili pelaburan yang dapat dilakukan oleh semua orang yang ingin melindungi kekayaan mereka yang sememangnya sukar diperoleh dalam tempoh penuh ketidakpastian ini. Di samping itu, saya menyeru semua bank negara kita untuk mencari jalan bagi setiap pelabur untuk memegang Duit Syiling Emas Bullion UAE dengan institusi mereka, supaya dapat menjadikannya lebih selamat dan mudah diakses. Mengambil kira cabaran baru-baru ini, Sambutan Hari Raya Aidilfitri pada tahun ini adalah kali pertama saya terpaksa melepaskan tradisi mengunjungi istana dan memberi penghormatan kepada Yang Mulia Sheikh Mohammed bin Rashid Al Maktoum. Sebagai ganti, saya berharap tayangan projeksi malam ini pada Burj Khalifa akan menjadi tanda penghargaan nasional kami atas tindakan pantas, sokongan menyeluruh dan kepemimpinan berwawasan Kerajaan UAE sepanjang tempoh yang mencabar ini. Bagi pihak DMCC, saya ingin mengucapkan Selamat Hari Raya Aidilfitri kepada semua dan pastikan kita terus duduk di rumah dalam keadaan yang selamat. Kita jaga kita.